open-index/open-wikipedia-markdown huggingface dataset:
Wenzel av Det tysk-romerske rike

**Wenzel** (tsjekkisk: *Václav*), født 26. februar 1361, død 16. august 1419, av huset Luxembourg, var konge av Böhmen fra 1378 (som *Václav IV*) og Det tysk-romerske rike fra 1378 til 1400.

Wenzel var eldste sønn av keiser Karl IV og hans tredje hustru Anna von Schweidnitz. Ved farens død i 1378 etterfulgte han ham på Böhmens og Tysklands troner. I 1383 arvet han også Luxembourg. 

Misnøye med Wenzels egenrådige styre fikk flere ganger den böhmerske adelen til å gjøre opprør mot kongen. De fikk støtte fra hans bror Sigismund av Ungarn, og lyktes både i 1394 og 1402 å ta ham til fange og tvinge ham til innrømmelser. I 1400 besluttet kurfyrstene å avsette ham som tysk konge til fordel for Ruprecht av Pfalz. 

Hans strid med adelen, og med den katolske kirke ga Jan Hus’ tilhengere mulighet til å hevde seg.

## Referanser


## Eksterne lenker
*
Setesdal folkehøgskole

**Setesdal folkehøgskole** er en frilynt folkehøgskole i Valle i Setesdal, Aust-Agder. Skolen tar opptil 87 elever årlig, og eies av Stiftelsen Setesdal folkehøgskule, en stiftelse opprettet av Valle kommune i samarbeid med Norges Motorsportforbund. Skolen startet i 2010.

Det undervises i linjefag som «Klatring og bratt uteliv», «Paragliding – Ekstremsport», «Digital markedsføring med video og foto», «Reiseliv Aktiv», Norwegian language, culture and nature, «Anno Setesdal – fjellreinens rike» og «Skibrettinstruktør».

## Eksterne lenker
*
Avisåret 1907

**Avisåret 1907** er en oversikt over etableringer, nedleggelser, hendelser, prisvinnere og personer med tilknytning til aviser i 1907.

## Hendelser

## Etableringer
*Avisen Arbeiderbladet (Haugaland Arbeiderblad) starter opp. Avisen ble nedlagt i 1955.

## Nedleggelser
* Trangviksposten var et norsk vittighetsblad i form av en fiktiv lokalavis, forfattet av redaktør Jacob Hilditch og utgitt i *[[Aftenposten]]*s søndagsnummer fra 1899 til 1907.

## Fødsler

## Dødsfall
…



## Referanser
Anne Skudal Dolvik

**Anne Skudal Dolvik** (født 21. februar 1988) er en norsk friidrettsutøver som spesialiserer seg på sprint. Hennes ungdomsklubb var IL Gneist, før hun gikk til BFG Fana i 2009.

Ved NM i friidrett 2009 vant hun sølv på 1000 meter stafett, da hun representerte BFG Fana. IL i BUL vant dette løpet.

Året etter representerte hun igjen BFG Fana under NM i friidrett 2010, og fikk her bronse på 200 meter, bak Nina Katrine Brandt og Mari Gilde Brubak. Tiden hennes ble 24,96. Med denne tiden ble hun 10. beste løper på 200 meter i Norge i 2010. På 100 meter fikk hun 4.-plass med tiden 12,47, og Fana kom på 5.-plass på 1000 meter stafett. Ved NM i friidrett innendørs 2010 nådde hun finalen på 200 meter, men endte sist i finalen og fikk med det 6.-plass. 

Hun deltok også i Junior-NM i Askøy i 2010, og fikk her sølv på 100 meter og bronse på 200 meter.

Dolvik fikk bronse på 200 meter ved NM i friidrett innendørs 2011, og hun kom på 8.-plass på 100 meter ved NM i friidrett 2011. Året etter kom hun på 4.-plass på 200 meter ved NM i friidrett 2012 i Kristiansand, med tiden 25,18. Samme plass fikk hun også ved NM i friidrett 2013 i Tønsberg, der hun også løp 400 meter, og kom på 8.-plass med tiden 56,33. 

Ved NM i friidrett 2014 deltok hun på IL Gulars stafettlag som fikk sølv på 1000 meter stafett. 

## Medaljer i norske seniormesterskap

## Referanser




## Eksterne lenker
*
Mao Yuanxin

**Mao Yuanxin** (forenklet kinesisk: 毛远新, tradisjonell kinesisk: 毛遠新, pinyin: *Máo Yuǎnxīn*, født 15. februar 1941 i Dihua - Ürümqi -  i Xinjiang i Kina) var liaison mellom den kinesiske lederen Mao Zedong og det kinesiske kommunistiske partis sentralkomité i sistnevntes siste sykdomsår, da han var for svekket til å kunne delta jevnlig på politiske sammenkomster. Mao Yuanxin var nevø av Mao Zedong og ble ansett som alliert med *[[firerbanden]]*. Han ble selv arrestert like etter Maos død i den maktkampen som da oppstod. 

## Liv og virke
### Bakgrunn
Mao Yuanxin er sønn av Mao Zemin, som var lillebror til Mao Zedong. Mao Zemin var blitt medlem av det kinesiske kommunistpartiet i 1922, og ble drept av en krigsherre i 1943. Krigsherren var Sheng Shicai, guvernør av Xinjiang. Han hadde vært på linje med de kinesiske kommunistene og hadde først vært vennlig innstilt til Mao Zemin, men han skiftet side etter at Tyskland invaderte Sovjetunionen. Mao Yuanxins mor ble også arrestert, og Yuanxin ble født i fengsel.  Mao Yuanxins mor giftet seg på nytt, men selv ble han oppdratt som del av sin onkels familie.

### Kulturrevolusjonen
I 1960 begynte Mao Yuanxin på Tsinghuauniversitetet, fortsatte senere på Folkets frigjøringshærs institutt for militært ingeniørfag og fikk politisk betydning under kulturrevolusjonen. I 1973 ble han partisekretær i provinsen Liaoning og politisk kommissær for militærregionen Shenyangi i 1974.  Mao led under komplikasjoner knyttet til Alzheimers sykdom og kunne ikke lenger delta regelmessig på Sentralkomiteens møter. Derfor ble Mao Yuanxin formannens liaison med Politbyrået i 1975, og medvirket til Deng Xiaopings midlertidige fall i 1976, såvel som i en rekke andre politiske manøvrer styrt av *Firerbanden*.https://web.archive.org/web/20070331234331/http://library.thinkquest.org/26469/cultural-revolution/revival.html

I Mao Zedongs siste år var det klart at Mao Yuanxin hadde tette bånd til *Firerbanden*.  

### Etter kulturrevolusjonen
Etter Maos død ble han arrestert sammen med andre av gruppens støttespillere i oktober 1976 og dømt til 17 års fengsel.  Maos privatlege, Li Zhisui, hevdet at Mao Yuanxin forsøkte å tilkalle tropper fra Nordøstkina til Beijing. 

Mao Yuanxin var borte fra offentlig oppmerksomhet etter dette. Time Magazine meldte i  i 1995 at han "now labors in an obscure Shanghai factory". Han var blitt løslatt fra fengsel i oktober 1993. Han endret navn til «**Li Shi**» (李实) og arbeidet i *Shanghai Automobile Industry Quality Testing Institute*. Han gikk i pensjon i 2001.

## Referanser


## Eksterne lenker
* Role mentioned in the obituary of Ren Zhongyi
* Role mentioned in 'Rise and Fall of Deng Xiaoping' in an on-line history of the Cultural Revolution
Arkitekturåret 1608

**Arkitekturåret 1608** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1607.

__TOC__

## Bygninger
* Den store salen til herregården Bank Hall i Bretherton i Lancashire, England blir bygget.
* I Korea gjenoppbygges Jongmyo.
* 1602→1619: Carlo Maderno er hovedarkitekt for Peterskirken i Roma. Planer for et kirkeskip og fasader mot Petersplassen blir lagt og realisert.

## Hendelser

## Fødsler

## Dødsfall
Oslo bokfestival

**Oslo bokfestival** var en norsk bokfestival. Festivalen ble arrangert for første gang 17. – 19. september 2010, og er ikke blitt arrangert siden 2017. På programmet var over 180 forfattere med på mer enn 200 arrangementer. Festivalens hovedarenaer var i Spikersuppa i Oslo sentrum og i Operabygget. Til sammen foregikk programmet på mer enn 20 scener på 15 arenaer.

Oslo bokfestival var resultatet av at forlag, bokhandlere og bokklubber slo seg sammen om å lage én felles festival. Formelle arrangører av festivalen var Den norske Forleggerforening og Den Norske Bokhandlerforening.

## Eksterne lenker
* 
* Oslo bokfestivals nettsted
Akershus musikkråd

**Akershus musikkråd** er en frivillig paraplyorganisasjon som helt siden 1978 har vært fellesorganet for all organisert og uorganisert musikkvirksomhet i Akershus. 

Akershus musikkråd har som hovedoppgave å være et felles kontaktpunkt og samarbeidsorgan for fylkets musikkliv, blant annet gjennom kontakt med offentlige myndigheter på alle plan. 

Noe av det musikkrådet gjør er å formidle voksenopplæringstilskudd til musikktiltak gjennom Musikkens studieforbund, organisere over 25000 aktive musikkutøvere i mer enn 600 lag innen kor, korps, orkester, folkemusikklag, trekkspillklubber, storband, rockeband, med mer, de arbeider for å styrke organisasjonsarbeidet i musikkorganisasjonene, drive informasjonsarbeid internt i musikklivet og eksternt mot fylkeskommunen og kommunene, informerer om ulike tilskuddsordninger til musikklivet, tilbyr kurs- og opplæring i musikk og andre aktuelle emner, tilbyr utleie av lyd og lys til medlemsorganisasjonene og andre, er representert i forskjellige nasjonale utvalg, blant annet Anleggsutvalget for akustikk. Musikkrådet arbeider for bedre musikkopplæring gjennom samarbeid med grunnskolen, musikkskolene og fritidsmusikklivet og er det lokale musikklivets nærmeste kontakt med politikere og offentlige administrasjoner på kultur- og skolesektoren i fylket. 

Akershus musikkråd administrerer sekretariatet for Norsk sangerforum (NSF), og distriktsleddet Akershus sangerforum, og samarbeider tett med fylkeskulturadministrasjonen og fylkeskommunen og gjennomfører flere store prosjekter for fylkeskommunen, blant annet Ungdommens kulturmønstring og konsertformidling i sosiale institusjoner. Musikkrådet har også et tett samarbeid med Fylkesbiblioteket i Akershus, ikke minst gjennom «Dokumentasjonssenteret for musikk i Akershus», som blant annet har en samling på over 15.000 CD-er og over 2.500 musikkvideoer som kan lånes gjennom fylkets lokale bibliotek.

Akershus musikkråd består av 10 fylkes-medlemsorganisasjoner og 12 lokale musikkråd, og representerer i alt 33 landsomfattende musikkorganisasjoner.

I sine lokaler på Trondheimsveien 50e på Kjeller har musikkrådet fem faste ansatte med både felles- og spesialoppgaver innen forskjellige musikksjangre.

## Eksterne lenker
* Akershus musikkråd på musikk.no
Yale (Oklahoma)

**Yale** er en by i Payne County i Oklahoma i USA, med 1342 innbyggere (2000).

## Geografi
Yale ligger på koordinatene . Ifølge United States Census Bureau har byen et totalt area på 2,4&nbsp;km².

## Kjente personer knyttet til byen
* Chet Baker ble født i Yale i 1929.
* Jim Thorpe bodde i Yale fra 1917 til 1923. Hans hus inneholder minneverdige gjenstander relatert til den kjente idrettsutøveren.

## Referanser
Miles in the Sky (album)

**Miles in the Sky** er et studioalbum innspilt i januar og mai 1968 av Miles Davis quintet. Albumet var det Miles Davis' første der det ble brukt elektrisk piano og elektrisk gitar – det var dermed det første steget mot hans «elektriske periode».

Selv om albumet ble lansert rett etter innspilling, kom selve innspillingene fra forskjellige stadier i Miles Davis utvikling fra akustisk jazz til elektrisk-jazz/jazz-fusion. På sporet «Paraphernalia» spiller George Benson på elektrisk gitar, dog i en mer konservativ stil enn *Circle in the Round* som kom ut sent på 1970-tallet. «Black Comedy» og «Country Son» er Davis' siste studioinnspillinger i akustisk kvintett-format. «Stuff», der det benyttes bassgitar og Fender Rhodes piano, er en forløper til Miles Davis' første album i hans elektriske periode, *[[Filles de Kilimanjaro]]*.

## Sporliste
Original LP-sporliste
### Side en
#«Stuff» (M. Davis) – 16:58
#«Paraphernalia» (W. Shorter) – 12:36
### Side to
#«Black Comedy» (T. Williams) – 7:25
#«Country Son» (M. Davis) – 13:49

Relansering på CD i 1998 har et fjerde og femte spor med alternative versjoner av «Black Comedy» og «Country Son»:
*«Black Comedy» (alternativ versjon) (T. Williams) – 6:26
*«Country Son» (alternativ versjon) (M. Davis) – 14:38

## Musikere
*Miles Davis – trompet
*Wayne Shorter – tenorsaksofon
*Herbie Hancock – piano (elektrisk piano på «Stuff»)
*George Benson – elektrisk gitar på «Paraphernalia»
*Ron Carter – kontrabass (elektrisk bassgitar på «Stuff»)
*Tony Williams – trommer

## Eksterne lenker
*
Bulguksa

**Bulguksa** (hangul: 불국사; hanja: 寺) er et buddhistisk tempel i provinsen Nord-Gyeongsang i Sør-Korea.

Templet ble oppført i 528, men ble seinere forlatt. Det ble gjenoppbygget i 751 under Gim Daesong for å berolige foreldrenes sjeler. Byggverket stod klart i 774 og templet fikk sitt nåværende navn. Templet ble renovert av kongedømmene Goryeo og Joseon. Under Japans invasjon mellom 1592 og 1598 ble bygningene brent ned til grunnen. En gjenoppbygning ble påbegynt i 1604, fulgt av cirka 40 renoveringer fram til 1805. Som med mange kloster, forfalt det på 1800-tallet på grunn av Koreas undertrykkelse av buddhismen. Men templene tiltrakk seg allikevel japanske forskeres interesse, og den japanske okkupasjonsmyndigheten gjennomførte en stor restaurering i 1924. Etter andre verdenskrig ble tempelet neglisjert før en gjennomførte restaurering av enkelte deler i 1966. Med den store restaureringen mellom 1969 og 1973 under president Park Chung-hee, fikk Bulguksa sitt nåværende utseende.

Templet anses å være et mesterverk fra den buddhistiske kunstens *gylne æra* i kongeriket Silla. Bulguksa omtales iblant som *Buddhalandets tempel* og det oppbevares mange nasjonale skatter der.

På tempelområdet finns to pagoder, noe som er uvanlig. Den jordiske og de to himmelske boningarna manifesteres i Bulguksa; den jordiske med en Shakyamuni Budda *Lotus Sutra*, de himmelske med Amitabha Budda *Avatamska Sutra*

Det store tempelområdet ligger mitt mellom to gårdstun. Mitt på det ene tunet ligger *Daeungjeon*, bygget som huser Shakyamuni-Buddhan. På den andre tunet ligger *Geungnakjeon*, paradisbyggverket som huser de sju skatters bro *Chilbogyo*.

I 1995 ble Bulguksa satt opp på UNESCOs Verdensarvsliste sammen med grottene i Seokguram.

## Eksterne lenker
* 
*  National Heritage - Bulguksa
*  UNESCO World Heritage Centre - Seokguram Grotto and Bulguksa Temple
*  Korea arkitektur hos Store norske leksikon
Chet (album)

***Chet*** er et jazzalbum av trompetisten og vokalisten Chet Baker fra . Det inneholder musikk med musikerne Baker, Herbie Mann, Pepper Adams, Bill Evans, Kenny Burrell, Paul Chambers, og Connie Kay. Det ble innspilt i desember 1958 og januar 1959 og utgitt av plateselskapet Riverside. 

## Sporliste
# «Alone Together» (Howard Dietz, Arthur Schwartz) – 6:52  
# «How High the Moon» (Nancy Hamilton, Morgan Lewis) – 3:36  
# «It Never Entered My Mind» (Lorenz Hart, Richard Rodgers) – 4:41  
# «Tis Autumn» (Henry Nemo) – 5:18  
# «If You Could See Me Now» (Tadd Dameron, Carl Sigman) – 5:17  
# «September Song» (Maxwell Anderson, Kurt Weill) – 3:05  
# «You'd Be So Nice to Come Home To» (Cole Porter) – 4:33  
# «Time on My Hands (You in My Arms)» (Harold Adamson, Mack Gordon, Vincent Youmans) – 4:33  
# «You and the Night and the Music» (Howard Dietz, Arthur Schwartz) – 4:06  
# «Early Morning Mood» (Chet Baker) – 9:02 Bonusspor på CD
:*Spilt inn i New York City 30. desember 1958 (spor 1-3 & 5-7) og 19. januar 1959 (spor 4 & 8-10).

## Musikere
*Chet Baker – trompet
*Herbie Mann – fløyte (spor 1, 4, 9 & 10) 
*Pepper Adams – barytonsaksofon (spor 1-5, 6 & 8-10)  
*Bill Evans – piano (spor 1-5 & 7-10)
*Kenny Burrell – gitar (spor 1-7, 9 & 10)
*Paul Chambers – kontrabass 
*Connie Kay – trommer

## Referanser


## Eksterne lenker
*
Torstein Bertelsen

**Torstein Inge Bertelsen** (født 1. desember 1923 i Harstad, død 23. februar 2008) var en norsk øyelege som var professor i medisin ved Universitetet i Bergen. Han sto sentralt i arbeidet med å få etablert Universitetet i Tromsø.

Etter examen artium i hjembyen, begynte Bertelsen sine studier ved Universitetet i Oslo i 1943, men blei som de andre Tysklandsstudentene arrestert og sendt til fangeleir i Tyskland der de var ut krigen. Etter krigen studerte han i Danmark og tok medisinsk embetseksamen ved Københavns Universitet i 1952. Her tok han også doktorgraden i 1958 (*The premature synostosis of the cranial sutures*). Spesialfeltet var øyesykdommer. I 1961 blei Bertelsen utnevnt til professor ved Universitetet i Bergen, ei stilling han hadde fram til pensjonering i 1993. Han var også overlege ved Haukeland sykehus, der han leda oppbygginga av øyeavdelinga. Han hadde flere sentrale verv ved disse institusjonene, bl.a dekan ved Det medisinske fakultet og leder for plankomiteen for nytt sykehusbygg.

I 1963 publiserte *[[Tidsskrift for Den norske lægeforening]]* Bertelsens artikkel «Hvor kommer lægene fra og hvor blir de av». Dette var en omfattende studie i sammenhengene mellom fødested, utdanningssted og arbeidssted. Konklusjonen var at dersom helsetilbudet i Nord-Norge skulle bedres, ville det være fornuftig å opprette et medisinsk fakultet i landsdelen. Bertelsen blei de kommende år en sentral forkjemper for etableringa av Universitetet i Tromsø (som blei vedtatt i Stortinget våren 1968). Han tok også initiativ til ordninga med en egen kvote for samisktalende studenter ved legestudiet.

Etter at han var gått av som professor, publiserte Bertelsen boka *De skapte legemangelen*, der han gav ei historisk oversikt over den politikken som var blitt fulgt av personer i helsepolitiske lederstillinger og ved Det medisinske fakultet i Oslo med mål å hindre at flere personer blei gitt mulighet til å utdanne seg til leger. Per Kleppe, tidligere finansminister, omtalte denne boka i sine memoarer (*Meninger og minner fra et politisk liv*, 2003, side 139): «På 1990-tallet har professor Bertelsen dokumentert legeforeningens negative linje på denne tiden. Våre diskusjoner med representantene for Helsedirektoratet hørte til de vanskeligste i vårt arbeid. Det endte med at komiteen måtte skjære gjennom og legge seg på et klart høyere tall for medisinerstudenter enn det helsedirektøren gikk inn for.»

## Premier
* Ridder av 1. klasse St. Olavs Orden 1988
* æresmedlem i Norsk Oftalmologisk Forening
* Schiøtzmedaljen
* æresmedlem i den finske og den islandske øyelegeforening
* Æresmedlem i samisk legeforening 1984. 
* æresdoktor ved Universitetet i Tromsø 1993
## Utgivelser
* 
* 
* 
* 
* 
## Referanser
Sorcerer (album)

***Sorcerer*** er et jazzalbum med Miles Davis, utgitt i 1967. Albumet ble innspilt i løpet av mai 1967, med unntak for «Nothing Like You» som ble spilt in i 1962 med Bob Dorough som vokalist. Plateomslaget viser skuespilleren Cicely Tyson.

## Sporliste
#«Prince of Darkness» (W. Shorter)
#«Pee Wee» (T. Williams)
#«Masqualero» (W. Shorter)
#«The Sorcerer» (H. Hancock)
#«Limbo» (W. Shorter)
#«Vonetta» (W. Shorter)
#«Nothing Like You» (Bob Dorough) (opptak fra 1962)
En senere utgitt CD-utgave inneholdt alternative versjoner av henholdsvis «Masqualero» og «Limbo». «Masqualero» er den eneste sangen fra dette albumet som er blitt fremført live av Miles Davis; det skjedde siste gang i april 1970. Den siste versjonen av denne sangen finnes på konsertalbumet *Black Beauty*.

## Musikere
*  Miles Davis – trompet
*  Wayne Shorter – tenorsaksofon
*  Herbie Hancock – piano
*  Ron Carter – kontrabass
*  Tony Williams – trommer 
 
Spor 7, «Nothing Like You», hadde et annet oppsett:

*  Miles Davis – trompet
*  Frank Rehak – trombone
*  Wayne Shorter – tenorsaksofon
*  Paul Chambers – kontrabass
*  Jimmy Cobb – trommer
*  Willie Bobo (William Correa) – bongotrommer
*  Bob Dorough – vokal

## Eksterne lenker
*
Seokguram

**Seokguram** er en grotte og et eremittbosted til templet Bulguksa i Sør-Korea. Det ligger øst for tempelområdet på Tohamfjellet. I 1995 ble Seokguram satt sammen med Bulguksa opp på UNESCOs verdensarvsliste.

Grotten sies å ha ble laget av Gin Daeseong i 751, men forble temmelig ukjent. Seokguram er ikke omtalt før på begynnelsen av 1700-tallet og ble oppdaget i veldig dårlig stand i begynnelsen av 1900-tallet. Japans regjering gjennomførte restaureringsarbeid tre ganger, men fikk problem med fuktigheten. Etter andre verdenskrig ble Seokguram neglisjert fram til 1960-tallet, da president Park Chung-hee startet et restaureringsprosjekt.

Seokguram er en helligdom i granitt med en sittende Buddhastatue i hovedkammeret. I inngangskammeret er det Bodhisattvastatuer. Grottene ble laget rundt disse statuene for å beskytte dem mot været. Taket i Seokguramgrotten er dekort med halvmåner og midten av taket er dekorert med en lotusblomst. Mange mennesker kommer til eller nær Seokguram for å nyte av soloppgangen, som her anses å være spesielt vakker.

På grunn av det store antallet renoveringer som er blitt utført i årenes løp og det faktum at templet var forlatt i en lang tid er mange detaljer omdiskutert blant forskere, slik som det eksakte utseendet på den opprinnelige grotten, byggverkene i Bulguksa eller formen på vannføringen (som ikke lenger eksisterer) foran templet.

## Eksterne lenker
*  National Heritage - Seokguram
*  UNESCO World Heritage Centre - Seokguram Grotto and Bulguksa Temple
River Plate Aruba

**Club Aruba River Plate**, alminnelig omtalt som **River Plate** eller bare **River**, er en arubansk idrettsklubb som er mest kjent for sitt fotballag. Klubben ble stiftet 1. februar 1953, og holder til nord i hovedstaden Oranjestad. Klubbens navn kommer av Madiki, kjent som *River Plate* på engelsk, den store elven som renner langs ved byen.

## Meritter

**Ligamester: (2)**
***[[1993]]**

***[[1997]]**

## Eksterne lenker
*
Nefertiti (album)

***Nefertiti*** er et studioalbum av Miles Davis, utgitt i 1968 av Columbia Records. Albumet ble spilt inn 7. juni, 22. juni og 19. julli 1967 i Columbia Records' 30th Street Studio. Albumet var Davis' siste album med bare akustiske instrumenter. Herbie Hancock og Wayne Shorter komponerte melodiene til hele albumet. Albumet nådde 8.&nbsp;plass på Billboards «Top Jazz Albums»-liste i 1968. *Nefertiti* ble utgitt på nytt i 1998 av Columbia og Legacy Records.

## Musikk
*Nefertiti* er det fjerde albumet med Miles Davis' andre klassiske kvintett. Albumet er best kjent for sitt uvanlige tittelspor, hvor hornseksjonen repeterer den samme melodien utallige ganger uten noe soloinnslag, mens rytmeseksjonen improviserer i bakgrunnen og dermed reverserer den tradisjonelle rollen til rytmeseksjonen.

Perioden etter *Nefertiti*s utgivelse skulle bli preget av mer eksperimentell jazz med mye preg på elektriske instrumenter.

## Sporliste
Alle sanger ble skrevet av Wayne Shorter unntatt hvor annet er notert.
### Side en
#«Nefertiti» – 7:52
#«Fall» – 6:39
#«Hand Jive» (Williams) – 8:54

### Side to
#«Madness» (Hancock) – 7:31
#«Riot» (Hancock) – 3:04
#«Pinocchio» – 5:08

Nylanseringen på CD i 1998 inkluderte alternative versjoner av «Hand Jive» (to versjoner), «Madness» og «Pinocchio».

## Plassering på musikklister
Billboard (Nord-Amerika) – *Nefertiti*
* 1968: Top Jazz Albums – #8

## Personell
### Musikere
* Miles Davis – trompet
* Wayne Shorter – tenorsaksofon
* Herbie Hancock – piano
* Ron Carter – kontrabass
* Tony Williams – trommer

### Produksjonsteam
* Teo Macero – produsent
* Howard Roberts – produsent
* Fred Plaut, Ray Moore – lydteknikere
* Rob Schwarz – lydmikser

## Referanser


## Eksterne lenker
*
Paul Eber

**Paul Eber** (født 8. november 1511 i Kitzingen, død 10. desember 1569 i Wittenberg) var en tysk luthersk teolog. Han ble født i Kitzingen i Franken og tok utdannelsen sin i Nürnberg og Wittenberg, hvor han ble en nær venn av Philipp Melanchthon.

I 1541 ble han utnevnt til professor i latinsk grammatikk i Wittenberg, og i 1557 professor i Det gamle testamentet. Året etter ble han ordinert til prest. Han arbeidet i et stort fagområde, og publiserte en håndbok over jødisk historie, en historist kalender som skulle ta over for den romerske helgenkalenderen, og er revisjon av *[[Vulgata]]*. 

I tidens teologiske konflikt, reformasjonen, spilte han en viktig rolle som megler mellom ekstreme ytterpunkter. Fra 1559 og fram til sin død var han superintendent i Saksen. Han ble kjent som salmedikter, og hans mest kjente salme er «Wenn wir in höchsten Nothen sein». I *[[Norsk Salmebok (1985)|Norsk Salmebok]]* har han to salmer. Han døde i Wittenberg 10. desember 1569.

## Referanser


## Litteratur
* Artikkelen bygger delvis på  Chisholm, Hugh, ed (1911). Encyclopædia Britannica (Eleventh ed.). Cambridge University Press.
* Ivar Holsvik, *Salmediktere i våre salmebøker*, Oslo, 1950. Side 14.
* Werner Raupp: Art. Eber, Paul, in: Lexikon der Reformationszeit. Red.: Klaus Ganzer u. Bruno Steimer, Freiburg/Basel/Wien: Herder 2002 (ISBN 3-451-22019-9) (engelsk: Dictionary of reformation. Transl. by Brian McNeil, New York: Crossroad Publ. Co. 2004; <ISBN 0-8245-2119-6), kol. 205-206.
* Werner Raupp: Art. Eber, Paul, in: Lexikon der Reformationszeit. Red.: Klaus Ganzer u. Bruno Steimer, Freiburg/Basel/Wien: Herder 2002 (ISBN 3-451-22019-9) (engelsk: Dictionary of reformation. Transl. by Brian McNeil, New York: Crossroad Publ. Co. 2004; ISBN 0-8245-2119-6), kol. 205-206.
Syltelabb

**Syltelabb** er, sammen med svineknoke, en tradisjonell norsk rett, som regel spist fra en tid etter høstslakt og til rundt juletider. Begge er først marinert i saltlake og deretter kokt. Labb og knoke er som navnene sier, rett og slett de mest kjøttfylte leddene på grisens føtter.

Tidligere var det veldig vanlig å spise syltelabb, men nå er det mer kjent som en juledelikatesse for entusiaster. Syltelabb selges vanligvis ferdig kokt og saltet i blisterpakning, mens den før gjerne ble tatt opp av kokevannet hos slakteren og solgt i løs vekt.

Syltelabb blir ofte spist alene som snacks, eller servert med rødbeter, sennep og ferskt brød eller med lefse eller flatbrød. I selskaper og lag blir syltelabb gjerne servert med juleøl, eller annet øl og sprit (som akevitt). Dette er fordi syltelabb er veldig salt mat. Surmelk i forskjellige varianter er for barn og andre som ikke vil ha alkohol.

I 2006 ble det arrangert VM i syltelabbspising i Brokelandsheia hvor komikeren Kristopher Schau deltok.

## Eksterne lenker
* De syv dødssyndene - Fråtsing av syltelabber (episode 2)
Jørgen Karlstrøm

**Jørgen Karlstrøm** (født 23. desember 1981)  er en norsk komponist, musiker  og plateprodusent fra Alta som bor og arbeider i Oslo.
Han har studert ved Griegakademiet i Bergen, Hochschule für Musik Hanns Eisler i Berlin, og Norges musikkhøgskole, og tatt timer med komponister som blant andre Beat Furrer, Enno Poppe og Berhardt Lang.

Karlstrøm har samarbeidet med dirigenter som Pierre André Valade og Jukka Pekka Saraste, og har hatt bestillingsverk fra blant annet Kringkastingsorkestret, Oslo Sinfonietta, Oslo Filharmoniske Orkester, Nordnorsk Opera og Symfoniorkester og Ardittikvartetten.

Han driver plateselskapet MERE Records sammen med Knut Olaf Sunde. Karlstrøm ble i mai 2016 valgt til styreleder for Norsk Komponistforening.

## Diskografi
### [[Heksed]]
**[[Heksed (album)|Heksed]]* (2012)
;Singler/EP-er
**Plague Embrace* (2011)
**[[Split (Heksed/Girl Army-split)|Split]] * (2013), med Girl Army
**[[Split (Heksed/DTHSKRS)|Split]]* (2014), med DTHSKRS
### Deltar på
* Rolf Gupta & Kringkastingsorkestret: *[[Lights Out (album)|Lights Out]]* (2006): Komponist
* Knut Olaf Sunde: *[[But a Machine]]* (2008): Produsent 
* Risto Holopainen: *[[Garbage Collection]]* (2008): Produsent
* Jennifer Walshe: *[[XXX LIVE NUDE GIRLS!!!]]* (2009): Produsent 
* Boreas: *[[Album &ndash; Live In 2011]]* (2011): Tekniker/Mix/Mastering 
* Kjell Samkopf: *[[Burragorangian Stones]]* (2012): Komponist 
* Kristian Lindberg: *[[The Blank Spaces]]* (2013): Komponist 
* Maar: *[[Vrangsvevd]]* (2014): Tekniker/Mix
* Ampmandens døtre vs. Rongeur: *[[Ampmandens døtre vs. Rongeur]]* (2015): Tekniker/Mix
* Maar: *[[Epleslang (Maar-album)|Epleslang]]* (2015): Tekniker 
* Elin Kåven: *Stálu fápmu* (2015): Musiker/Produsent 
* Enrique Drageseth: *Fjern* (2016): Musiker/Produsent 
* Enrique Drageseth: *Englestøv* (2016): Musiker 
* Eli Storbekken & Sigurd Hole: *[[Fabel (Eli Storbekken & Sigurd Hole-album)|Fabel]]* (2016): Tekniker/Mix 
* Nils Bech: *[[Echo (album)|Echo]]* (2016): Tekniker 
* Rongeur: *Rongeur (God and I/Good War* (2016): Tekniker/Mix/Mastering
* Bjørn Hatterud: *[[November 20th]]* (2016): Mastering 
* Staut: *[[Ja (album)|Ja]]* (2017): Tekniker/Mix

## Utvalgte Verk
* 2010 – NO ART – for strykekvartett
* 2010 – the River Styx – for strykesekstett
* 2009 – Stallugarrgu – for orkester og dyp stemme. 
* 2009 – Ananymous Post – for gitar og elektronikk. 
* 2009 – Against Method – for sinfonietta og elektronikk. 
* 2009 – Architecture in Europe – for klarinett, video og elektronikk. 
* 2008 – ON/OFF I, II , III – musikkteater/installasjon. Samarbeid med komponist Erik Dæhlin
* 2007 – the Blank Spaces – for piano
* 2007 – the Liminal State of Rituals – for sinfonietta. 
* 2007 – Nobody's ear will quietly guide you, for kor, piano og elektronikk. 
* 2006 – Minutes for orchestra. 
* 2005 – 8 Variations, for pianokvartett.
* 2003 – Tristanfilter II, for orkester.

## Eksterne lenker
* 
* Medlem av Norsk Komponistforening 
* Ultima – biografi
* Anmeldelse - ab24.no
* Biografi
* Ballade – intervju
* Verklistefra NB noter
Silje Katarina Holmsen

**Silje Katarina Holmsen** (født 30. november 1979) er en norsk utforsyklist og norgescupvinner i utforsykling 2010.

## Resultater
* 1.-plass sammenlagt norgescup utfor 2010. 

## Referanser


## Eksterne lenker
*
Espen Hana

**Espen Hana** (født 1964) er en norsk skuespiller, tekstforfatter, komponist og sanger. Han er utdannet ved Statens teaterhøgskole og debuterte i 1991 ved Rogaland Teater, der han har vært ansatt siden. Hans viktigste roller har vært konferansieren i *[[Cabaret]]* av Kander og Ebb, Che i *[[Evita]]*, Basarov i Turgenjevs *Fedre og sønner* og tittelrollen i musikalversjonen av Kiellands *[[Tørres Snørtevold]]* og Holbergs *[[Jeppe på Bjerget]]*. I 2009 deltok han i MGP 2009 med sangen *Two of a Kind*. Hana spilte Hans-Herman Rosenkrantz i *[[Hotel Cæsar]]* 2009-2010. Og i 2011 var han aktuell i den 8. filmen av Varg Veum, Svarte får, hvor han spilte Carl Berner.

## Diskografi
### Egne plater
* *[[Tunge kyss]]* (1996)
* *[[Garman & Worse & Co]]* (1997)
* *[[Eg reise aleina]]* (2007)
* *[[E det någen snille barn her?]]* (2008)

### Singler
* *Piaf* (2007)
* *Two of a Kind* (2009)

### Deltagelsesplater
* *[[Melodi Grand Prix 2009 (album)]]* (2009)

## Referanser


## Eksterne lenker
*
Garman & Worse & Co

***Garman & Worse & Co*** er et musikkalbum med sanger fra et teaterstykke ved samme navn, utgitt i 1997. 

*Garman & Worse & Co* (1997) var en teaterproduksjon av Rogaland Teater, regissert av Bentein Baardson og basert på Baardson og Bodil Kvammes dramatisering av to romaner av Alexander L. Kielland; *[[Skipper Worse]]* og *Garman og Worse*.

Musikken til stykket ble skrevet av Håkon Berge (melodi) og Espen Hana (tekst), og fremført av sistnevnte. Innspillingen er gjort hos Team Studio ved Frode Ytre-Arne og utgitt på Banderole.

## Sporliste

# «Fra havet, fra havet»
# «Kan eg by deg ein dans?»
# «Godt å glømma»
# «Kor hen din djevlunge?»
# «Hallo hallo»
# «Drikkevise»
# «Kem? ka? kor?»
# «Herren gir og herren tar»
# «Lopper og lus»
# «Alle vil elskes»
# «Det sista farvel»
# «O, du Stavanger»
# «Nattma'en»
# «Seks fod lang, seks fod dyp»
# «En sjømanns brud»

## Medvirkende

* Komponist, dirigent, produsent – Håkon Berge
* Vokal, tekstforfatter – Espen Hana

* Cello – Anders Moberg, Bodhild V. Mathisrud
* Kontrabass – Adam Kieszek
* Kornett – Arvid Anthun
* Gitar – Sverre Kvam
* Horn – Brit Johnsrud
* Perkusjon – Tommi Haukland
* Trombone, baryton – Leif Værum Larsen
* Tuba – Øivind Grong
* Bratsj – Terje Wiedswang
* Fiolin – Ørjan Sætran
* Fiolin, mandolin – Sveinung Sand
* Vokal – Ingrid Jørgensen (spor 1, 9, 15), Marit Synnøve Berg (spor 1, 5, 9), Svein Tang Wa (spor 1, 9)

## Referanser
Basmo festning

**Basmo festning** var en liten grensefestning i Marker kommune, Østfold.

Festningen ble bygd for å dekke veifaret som kom fra Sverige over Kroksund i Rødenes og gikk videre opp gjennom Aurskog-Høland. Dette var i sin tid en mye brukt grenseovergang, og kan følges langt tilbake i historien. Således var det denne veien kong Håkon Håkonsson kom etter straffekspedisjonen mot slittungene i Värmland.

Etter krigene på 1600-tallet ble det et behov for å ha bedre militær kontroll med denne veien. Generalmajor Johan Caspar de Cicignon utarbeidet planer for en festning på en bratt åsrygg øst for nåværende Fv 123, like ovenfor gården Basmo i Aurskog-Høland. Planene ble godkjent av kong Christian V i 1683, og byggingen begynte samme år.  Det var et firkantet anlegg med et 18 meter høyt hovedtårn, på det meste var festningen bestykket med 24 kanoner.

Det viste seg at Basmo festning var av begrenset militær betydning, og den var uforholdsmessig dyr i drift. Den ble nedlagt og demolert i løpet av 1744-45. I dag er det en ruin, forsvarsverkene er mange stedet knapt nok synlig, og bare en etasje står igjen av hovedtårnet.

Festningen ble fredet i 1985. Lokale krefter arbeider med restaurering. Et viktig trinn i dette er nådd i 2016, og ble markert 4. september 2016.


Fil:Basmo festning.JPG|Østlige hjørnet av festningen
Fil:Basmo festning kanoner.jpg|Kanoner utplassert på restene av det oppmurte tårnet.
Fil:Basmo festning utgang.jpg|Utgang fra kruttkjelleren under tårnet.
Fil:Basmo festning kruttkjeller2.jpg|Kruttkjelleren under tårnet.
Fil:Basmo festning fra lufta.JPG|Festningen sett ovenfra


## Referanser


## Litteratur
* 

## Eksterne lenker
* 
* 
* Marker kommune om Basmo festning
Nibble

En **nibble** består av 4 biter og svarer således til en halv byte eller en halv oktett.

4 biter kan anta 24 = 16 ulike verdier.
Indias kroneorden

**Indias kroneorden** (engelsk: *The Imperial Order of the Crown of India*) var en britisk-indisk orden innstiftet 1. januar 1878 av dronning Victoria av Storbritannia, som fra 1876 også var keiserinne av India. Ordenen var en dameorden og hadde én klasse. Den ble tildelt britiske og indiske fyrstelige, samt ektefeller av britiske embetsmenn i India. 

## Insignier
Ordenstegnet for Indias kroneorden er en keiserkronet, gjennombrutt medaljong bestående av innstifterens kongelige og keiserlige monogram, bokstavene «VRI», omgitt av en ring. Medaljongen er i gull og er besatt med diamanter, turkiser og perler. Kronen er dekorert med edelstener og emalje. Ordenstegnet er opphengt i en lys blå sløyfe med hvite kantstriper.

Ordenstegnet ble båret på venstre side ved skulderen.

## Tildeling
Indias kroneorden ble tildelt sparsomt. Antallet medlemmer var i 1947 ikke høyere enn 26, men kan ha kommet opp i omkring 60 ved århundreskiftet. 
 
Ordenen ble tildelt medlemmer av den britiske kongefamilien, der prinsesser mottok ordenen etter å ha fylt atten år. Aldersregelen ble i 1947 satt til side, slik at prinsesse Margaret kunne utnevnes til medlem av ordenen. Den ble også tildelt kvinnelige medlemmer av de fremste indiske fyrstefamilier. Indias kroneorden ble videre tildelt ektefeller av visekonger, generalguvernører, guvernører og andre framtredende embetsmenn i India. Etter at India ble selvstendig i 1947 er ordenen ikke tildelt.

Forkortelsen CI benyttes etter en mottagers navn for å indikere ordensmedlemskap.

## Norske innehavere
Dronning Maud ble som britisk prinsesse utnevnt til medlem av Indias kroneorden.

## Kilder
* Peter Galloway: «The Imperial Order of the Crown of India» i Guy Stair Sainty og Rafal Heydel-Mankoo: *World Orders of Knighthood and Merit*, første bind, Buckingham: Burke's Peerage, 2006, s. 838–839
Bellotsundet

**Bellotsundet** er et sund øst-vest mellom Somersetøya og Boothiahalvøya i Nunavut, Canada, og markerer grensen for det amerikanske kontinentets nordligste utstrekning. 

Lengden er 35 km. Fra vestenden varierer bredden fra 1 til 2 km de første 25 km, før det blir bredere. Nordsiden har en bratt kystlinje med høyder opp til 450 meter. Høydene på sørsiden når opp til 750 meter. Tidevannsstrømmer i sundet har vært målt til 8 knop av skiftende retning.

Sundet ble oppdaget i 1852 av William Kennedy, kaptein på ketchen «Prince Albert», mens han lette etter John Franklin, og gitt navn etter en av offiserene ombord Joseph René Bellot. Bellot døde i Artis ett år senere i en alder av 26 år. F.L. McClintock overvintret i sundet fra 1858 til 1859. Sundet ble første gang traversert med båt i 1937, da Scotty Gall på frakteskuta «Aklavik» seilte hele Nordvestpassasjen. Ved det østlige utløpet anla Hudson's Bay Company stasjonen *Fort Ross* i 1937, ubebodd siden 1948.

## Referanser
Smørbrød

Et **smørbrød** er en brødskive med ulike typer pålegg. Den kan være påsmurt med smør eller margarin.

Smørbrød med pålegg er særlig vanlig i de nordiske landene, i Nederland, Latvia, Litauen og Estland, der de ofte spises til frokost, formiddagsmat eller andre måltider. Pålegget kan variere fra lite til mye, billig til dyrt, med eller uten pynt og tillegg. I Norge kan det for eksempel være ost, leverpostei, saltpølse, servelat, skinke, egg, kaviar, roastbeef, røykelaks, reker, syltetøy, sjokoladepålegg eller bananskiver. Danmarks smørrebrød, gjerne rugbrød med mye pålegg,  kom på andreplass da Danmarks nasjonalrett ble kåret i 2014.

## Se også
* Snitter, halve smørbrød
* Smørrebrød, dansk variant
* Sandwich, dobbelt smørbrød
* Amagermad, amagersandwich
* Smörgåsbord, svensk koldtbord
* Matpakke
* Baguette

## Referanser


## Eksterne lenker
* 

nds-nl:Brukjen
E det någen snille barn her?

***E det någen snille barn her?*** er et musikkalbum med Espen Hana, utgitt i 2008.  Produsert av: Øyvind Grong. Medvirkende: Espen Westby, Ove Hetland, Vidar Kenneth Johansen, Stavanger Brassband, Odin Hagen, Lilli Anne Grong og Øyvind Grong.

## Sporliste
# «E det någen snille barn her?»
# «En slags julesang»
# «Frøken Laversen»
# «Oddgeird»
# «Koffor»
# «Rett før»
# «Morfar e svimmel»
# «Endelig er det jul»
# «Lille venn»
# «Di små armane»

## Referanser


## Eksterne lenker
*
Eg reise aleina

***Eg reise aleina*** er et musikkalbum med Espen Hana, utgitt i 2007.

## Sporliste

# «Det fyssta knusta hjerta»
# «Østre magasin»
# «Mann»
# «Natt på mørke fodballbane»
# «Piaf»
# «Eg reise aleina»
# «God idé Bernard»
# «Fin aargang»
# «Et sneg te byen»
# «Ein så du vett passe på»
# «Hu og han»
# «Strø meg øve byen»
# «Oppbrudd»

## Eksterne lenker
Boardwalk Empire

***Boardwalk Empire*** er en amerikansk krim- og dramaserie som gikk på HBO fra 2010 til 2014. Seriens handling foregikk i Atlantic City i New Jersey i forbudstiden i USA. Serien bygger på boka *Boardwalk Empire: The Birth, High Times, and Corruption of Atlantic City* av Nelson Johnson; manuset er skrevet av Terence Winter, Emmy-vinner og forfatter av TV-serien Sopranos.

Filming ble gjort på et spesiallaget sett laget i Greenpoint, Brooklyn. Første episode av *Boardwalk Empire* ble regissert av Martin Scorsese. 

Seriens kjenningsmelodi er «Straight Up and Down» av The Brian Jonestown Massacre, fra albumet *[[Take It from the Man!]]* som kom i 1996. 

I Norge gikk serien på NRK.

## Handling

## Rollebesetning

* Steve Buscemi som Enoch «Nucky» Thompson (basert på Enoch «Nucky» Johnson)
* Michael Pitt som James «Jimmy» Darmody
* Kelly Macdonald som Margaret Schroeder
* Michael Shannon som Agent Nelson Van Alden
* Shea Whigham som Elias «Eli» Thompson, Nuckys bror.
* Aleksa Palladino som Angela Darmody
* Michael Stuhlbarg som Arnold Rothstein
* Stephen Graham som Al Capone
* Vincent Piazza som Lucky Luciano
* Paz de la Huerta som Lucy Danziger
* Michael Kenneth Williams som Chalky White, den reelle borgermesteren i Chickenbone Beach
* Anthony Laciura som Eddie Kessler
* Paul Sparks som «Mickey Doyle“ Kozik (baset på Mickey Duffy) 
* Dabney Coleman som Commodore Louis Kaestner (basert på Louis Kuehnle)

## Episoder

## Referanser


## Eksterne lenker
* 
*
Chet Baker Sings

***Chet Baker Sings*** er et album av jazzmusikeren Chet Baker, utgitt i .

## Sporliste
# «That Old Feeling» (Sammy Fain, Lew Brown) – 3:03
# «It's Always You» (Jimmy Van Heusen, Johnny Burke) – 3:35
# «Like Someone in Love» (Van Heusen, Burke) – 2:26
# «My Ideal» (Leo Robin, Richard A. Whiting, Newell Chase) – 4:22
# «I've Never Been in Love Before» (Frank Loesser) – 4:29
# «My Buddy» (Gus Kahn, Walter Donaldson) – 3:19
# «But Not for Me» (George Gershwin, Ira Gershwin) – 3:04
# «Time After Time» (Jule Styne, Sammy Cahn) – 2:46
# «I Get Along Without You Very Well (Except Sometimes)» (Hoagy Carmichael) – 2:59
# «My Funny Valentine» (Richard Rodgers, Lorenz Hart) – 2:21
# «There Will Never Be Another You» (Mack Gordon, Harry Warren) – 3:00
# «The Thrill is Gone» (Lew Brown, Ray Henderson) – 2:51
# «I Fall in Love Too Easily» (Styne, Cahn) – 3:21
# «Look for the Silver Lining» (Jerome Kern, Buddy De Sylva) – 2:39

## Musikere
*Chet Baker – vokal, trompet
*Kenny Drew – piano
*Sam Jones – bass
*Philly Joe Jones – trommer
*George Morrow – bass
*Dannie Richmond – trommer
*Jimmy Bond – bass
*Carson Smith – bass
*Russ Freeman – piano, celeste
*Peter Littman – trommer
*Larance Marable – trommer
*Bob Neal – trommer
**Produksjon:**
*Richard Bock – producer
*Gerald Heard – liner notes
*William Claxton – fotograf

## Eksterne lenker
*
Titannitrid

**Titannitrid** (**TiN**) er et meget hardt keramisk nitrid som har NaCl-type-struktur. 

Titannitrid kan brukes for å øke hardheten til skjærende verktøy og som diffusjonsbarriere for kobber i elektronikk. TiN kan ha stor grad av ikke-støkiometri og sammensetninger som TiNx med x fra 0.6 til 1.2 er stabile. Stoffet har smeltepunkt på 2930 °C, men vil oksidere i luft ved 600 °C.

## Eksterne lenker
*
Røntgenspektroskopi

**Røntgenspektroskopi** er en fellesbetegnelse  på de metoder som brukes for å registrere røntgenspektre, klassifisere spektrallinjene,  bestemme strålingens bølgelengde og sette  dem i teoretisk sammenheng med atomstrukturen. To metoder av røntgenspektroskopi benyttes i dag. I den ene blir bølgelengden og styrken av strålingen bestemt av hjelp av en krystall med en kjent struktur, samt en scintillasjonsteller. I den andre blir energien og styrken målt direkte med en silisium-halvlederteller.
Olaf Klingenberg

**Olaf Sverressøn Klingenberg** (født 14. august 1886 i Strinda, død 24. august 1968 i Trondheim) var en norsk høyesterettsadvokat og politiker (H). Han var Trondheims varaordfører fra 1926 til 1928.

Han var sønn av overrettssakfører og ordfører Sverre Olafssøn Klingenberg og hustru Hilda Klingenberg. Blant hans søsken var høyesterettsadvokat, stortingsmann og statsråd Odd Klingenberg, gårdbruker, ingeniør og stortingsvaramann Sverre Klingenberg, og major og direktør Kaare Klingenberg. Klingenberg er en gammel embedsmannsslekt av dansk opphav.

Etter artium ved Trondheim katedralskole i 1905 og juridisk embedseksamen i 1910 ble Klingenberg fullmektig ved Gauldal sorenskriverembede, deretter ved Trondheim byfogdembede. I 1912 ble han fullmektig i advokatfirmaet som hans far hadde etablert sammen med Jacob Lindboe tilbake i 1870, og hvor Olafs bror, Odd, også var opptatt som kompanjong. Den andre fullmektigen i firmaet var Christian Blom, senere lagmann ved Frostating lagmannsrett. Ettersom Odd Klingenbergs politiske engasjement tok mye tid, måtte Olaf ta en desto større del av advokatvirksomheten. I 1922 fikk han møterett for Høyesterett og ble fast forsvarer. Klingenberg ble værende i advokatgjerningen frem til sin død i 1968. Så sent som etter fylte 80 år prosederte han – og vant – en sak i Høyesterett for firmaets gamle klient, Det Nordenfjeldske Dampskibsselskab.

Klingenberg var juridisk konsulent og styremedlem for en rekke foretak. Han var styreformann i E.C. Dahls bryggeri fra 1947 til 1958, ordfører i representantskapet i Det Nordenfjeldske Dampskibsselskab og tillitsmann i Trondhjems Sparebank. Fra 1926 til 1937 og fra 1945 til 1955 var han innvalgt i Trondheim bystyre; fra 1926 til 1928 som varaordfører. Han var formann i Trondheim Høyreforening fra 1930 til 1931. Han satt også i direksjonen for Det Kongelige Norske Videnskabers Selskab.

Olaf Klingenberg skrev artikler om strafferett og det liberale rettsstatsprinsipp i dagspresse og fagtidsskrifter.

Olaf Klingenberg giftet seg i 1913 med Hjørdis Bergland, datter av sogneprest Aslak Bergland i Borre. De hadde en sterk interesse for friluftslivet. De var barnløse, og da Hjørdis også døde i 1977, var det vesentligste av deres formue testamentert til Trondhjems Turistforening. Olaf og Hjørdis ble gravlagt i Klingenbergs familiegrav på Domkirkegården.

## Referanser
Ramanspredning

**Ramanspredning** er uelastisk spredning av lys fra interaksjon med de  elektroniske, magnetiske og vibrasjonelle eksitasjoner i materie.

Det mest typiske tilfellet av ramanspredning er når et foton spres mot et molekyl, og i prosessen taper en gitt mengde energi gjennom å eksitere molekylets spesifikke vibrasjonstilstand. Uelastisk spredning av lys (fotoner) kan skje fra molekyler i gass- eller væskefase, men også fra materialer i faststoff. I prosessen må fotonets energi enten forbli uendret (rayleighspredning), avta som følge av at materiet eksiteres (stokesspredning) eller øke som følge av at materiet deeksiteres (anti-stokesspredning). Stokes- og anti-stokesspredning betraktes begge som ramanspredninger. De eksitasjonene som fotonet vekselvirker med er ofte vibrasjoner, men de kan også være magnetiske eller elektroniske av natur. Ramanspredning er derfor et svært allsidig spektroskopisk verktøy, og benyttes innen flere disipliner som fysikk og kjemi.

Ramaneffekten er oppkalt etter oppdageren Chandrasekhara Venkata Raman, som ble tildelt Nobelprisen i fysikk i 1930 for sitt arbeid med å beskrive uelastisk spredning av lys. Uavhengig av Raman demonstrerte Landsberg og Mandelstam eksistensen av uelastisk lysspredning omtrent samtidig. Raman rakk å publisere sine resultater kun uker før sine konkurrenter, noe som er grunnen til at effekten bærer hans navn, og at han ble belønnet med Nobelprisen. Det interessant i sammenhengen at eksistensen av effekten hadde blitt vist teoretisk av A. Smekal et antall år før det eksperimentelle beviset.

## Referanser


## Eksterne lenker
*
Hwaseong festning

**Hwasong** er et festningsverk i byen Suwon, sør for Seoul i Sør-Korea. Festningen stod ferdig i år 1796 (for ca.  år siden). Festningen dekker både ett stort flatt området, samt et område med flere mindre åser og fjell, noe som er sjelden for Øst-Asia. Murene er 5,52 km lange og det finnes 41 bevarte bygninger og bygningsrester langs forsvarsverket.

Festningen består blant annet av fire hovedporter, en sluse, fire hemmelige porter og et signaltårn.

I 1997 ble Hwaseong ført opp på UNESCOs verdensarvliste.

## Referanser


## Eksterne lenker
* 
*  UNESCO World Heritage Centre – Hwaseong Fortress
Operasjon Windmill

**Operasjon Windmill** (offisielt: *United States Navy Second Antarctic Developments Project*) var en amerikansk utforskning- og treningsekspedisjon til Antarktis i 1947–1948. Operasjonen var en oppfølger til Operasjon Highjump og ble ledet av kommandørkaptein Gerald L. Ketchum. Ekspedisjonens flaggskip var USS «Burton Island».

## Se også
*Liste over antarktisekspedisjoner

## Eksterne lenker
* 
* Operation Windmill south-pole.com
Jongmyo

**Jongmyo** er en helligdom tilegnet åndene til forfedrene for kongene i Joseondynastiet. Den er sterkt influert av konfuciansk tradisjon.

Bygningen ble oppført i 1394 og ble lenge ansett som en av Asias lengste bygninger, om ikke den lengste. I helligdommen finnes 19 minnetavler med konger og 30 med dronninger fordelt på 19 ulike rom. Bygningen brant ned under den japanske invasjonen i 1592, men ble gjenoppbygd i 1608.

Jongmyo ble i 1995 ført opp på UNESCOs verdensarvliste.

## Eksterne lenker
*  UNESCO World Heritage Centre - Jongmyo Shrine
*  National Heritage - Jongmyo